# Maru er marquiz a Bontcallec

Oberennoù damheñvel pe handelvoù all zo ivez, gwelout Marv Pontkalleg.
| ◄ Er glom hag er jiboésour | Marü er marquiz a Bontcallec | Mari-Madelén e chanj buhé  ► |
* 1. — Cheleuet hag é cleuehèt
* Ur sonen a neüé sàüet
* DISKAN :
* Traitour, ah !
* Malloh d’id !
* Malloh d’id !
* Traitour, ah !
* Malloh d’id, ta !
* 2. — Sàüet ar varquiz Pontcallec,
* Er guellan dén e oé ér bed.
* Traitour, ah ! (etc).
* 3. — Er guellan dén e oé ér bed,
* Hag elquènt ’ma bet dibennet.
* 4. — Nen dé quet aveid un torfèt
* É ma bet lahet Pontcallec.
* 5. — Mœz rac ma tihuennas é vrô
* Ged en dudchentil tro ha trô.
* II
* 6. — P’en das dragonet d’er hemér,
* Er marquiz ne oé mui ér guér.
* 7. — Tri dé ha tair noz é mant bet
* É hoarn er porh, é hoarn er hoèd,
* 8. — É hoarn er porh, é hoarn er hoèd.
* Ha biskoah dén n’ou dès cavet.
* 9. — Ha biskoah dén n’ou dès cavet,
* Nameid ur peur é clah é voued.
* 10. — Nameid ur peur é clah é voued :
* Hannèh en dès ean disclériet.
* 11. — « Dragonet, laret hui d’ein mé
* Petra zou, p’en doh é valé ? »
* 12. — « Mar laret t’ein piü e glasquet,
* M’hellou rein d’oh tu d’er havet. »
* 13. — « Ni e glah en Eutru Marquiz ;
* N’en hanàüamb quet én é guiz.
* 14. — « T’ès ean marsé dré zé gùélet ?
* Lar d’emb penauz é ma gusket. »
* 15. — « Mod er mézeu é ma gusket :
* Diès bras é en hanàüet.
* 16. — Chaucheu lien, brageu neüé
* Hag ur chupen ar é ziskoé.
* 17. — « Boteu lér du, un tok plouz gùen
* Biüennet ged ur velouzen.
* 18. — « Mar ret ur blank gùen én é béh,
* Me hrei d’oh er havet kentéh. »
* 19. — « Ur blank gùen d’id ne réhemb quet :
* Mœz un taul glean ne laramb quet.
* 20. — « É men ma ean, lar d’emb kentéh,
* Pé sur te varwou én é léh. »
* 21. — « Dragonet, reit t’ein mem bubé,
* Me larou d’oh er huirioné.
* 22. — « É ma é ti person Lignol,
* É taibrein méren doh en daul. »
* III
* 23. — Ketan’ doé tapet én é sey,
* Oé dragon bras er Guemené.
* 24. — « Ha d’oh, marquiz er Pontcallec,
* Guersou oemb é klah hou kavet.
* 25. — « Bremen aben, Eutru Marquiz,
* É téhèt ged-n-emb de Baris. »
* 26. — « Me garehé, quènt quittat brô,
* D’em manér monnet hoah un drô,
* 27. — « Aveid chanjein men guskemant,
* Kemér men grouiz lan a argant,
* 28. — « Aveid chanjein me zokig-plouz,
* Ha guskein me mantel velouz,
* 29. — « Kemér mem boteu lér neüé,
* Ha me jau bihan hakené. »
* 30. — « Hou manér mui ne huélehèt,
* Hemb dalé ged-n-emb é tehèt.
* 31. — « Lausket inou ol hou tâné ;
* N’hou pou mui d’obér a nehai. »
* IV
* 32. — Cri forh oé cleuet tro ha rô
* Pe gùitas er marquiz é vrô.
* 33. — En dud e ridé a bep léh,
* Aveid er guélet hoah ur huéh.
* 34. — Ha ged glahar, ha ged truhé,
* Dehou peb unan e laré :
* 35. — « Eutru marquiz, d’oh kenavo,
* Marsé hui e zei hoah én dro. »
* 36. — « Me zei, mar dé volanté Doué :
* Pedet eid on, mem bugalé. »
* 37. — P’arriüas er gér a Naned
* Ér prizon é ma bet taulet ;
* 38. — Taulet én ur prizon tihoél
* Ged tri honsort aral fidél.
* 39. — Quènt pêl tud fal, tud miliguet,
* En dès d’er marü er hondânet.
* 40. — D’er marü é ma bet condânet,
* Ha dré er bourreàü dibennet.
* 41. — Péh un anquin, péh ur glahar
* Pe ridas é hoaid ar en doar,
* 42. — Ke ne laré ol Nanedis :
* Péhed oé lahein er marquiz !
* 43. — Ouilet, ouilet, ol Bretonet,
* Rac ur mestr mat e houès colet,
* 44. — Rac ur mestr mate houès collet ;
* Hânni el d’ou ne gavehèt.
* 45. — Ha hui, tud peur, tud hemb dânné,
* Ged er réral ouilet ehué,
* 46. — Ged er réral ouilet ehué,
* Rac d’er marquiz sur hou pou qué,
* 47. — Rac d’er marquiz sur hou pou qué :
* Ne zousei mui hou peuranté.
* Traitour, ah !
* Malloh d’id !
* Malloh d’id !
* Traitour, ah !
* Malloh d’id, ta !